Mestská  časť  Bratislava – Nové  Mesto, Junácka  ul. č. 1, Bratislava 

Z á p i s n i c a

z  10. zasadnutia Miestnej  rady  mestskej  časti Bratislava-Nové Mesto, ktoré  sa konalo dňa  6. 12. 2011

Prítomní:  Mgr. Kusý,  Ing.  Kollárik, Ing.  Dubravec, Ing.  Gašpierik, Ing. Galamboš, p. Szusčík, Ing. Augustinič, JUDr. Mikulec, Ing. Winkler, Mgr. Tettinger, Ing. Böhm, Mgr. Pfundtner (odchod o 11.00 hod.), MUDr. Dubček (odchod o 11.05 hod.). 

Rokovanie  10. zasadnutia Miestnej rady mestskej časti Bratislava-Nové Mesto o  9,00 hod. otvoril  a  viedol  Mgr. Rudolf   Kusý - starosta  mestskej časti. 
	
Miestna rada schválila predložený návrh programu rokovania s pripomienkami, do programu rokovania doplniť body:  Návrh  na odpredaj trafostanice ZSE, a.s. Bratislava; Návrh cenového výmeru pre prenajímanie majetku vo vlastníctve, resp. zvereného do správy mestskej časti; Návrh na odpredaj pozemkov registra „C“ KN parc. č. 11360/4, zastavané plochy a nádvoria o výmere 42 m2 a parc. č. 11360/5, zastavané plochy a nádvoria o výmere 26 m2, zapísané na LV č. 31 v k. ú. Nové Mesto pre manželov JUDr. Ľubomíra Volocha a  Janu Volochovú; Návrh na odpredaj pozemku registra „C“ KN parc. č. 7244/2, zastavané plochy a nádvoria o výmere 40 m2, evidovaná na LV č. 3673 v k. ú. Vinohrady pre spoločnosť ZSE Distribúcia, a. s., Čulenova č. 6, 816 47 Bratislava, IČO: 36 361 518 a  Návrh na odpredaj pozemkov registra „C“ KN parc. č. 12932/28, zastavané plochy a nádvoria o výmere 8 m2 a parcely č. 12932/31, zastavané plochy a nádvoria o výmere 9 m2, evidované na LV č. 5567 v k. ú. Nové Mesto pre spoločnosť ING&REAL, s.r.o., Žatevná č. 6, 841 02  Bratislava, IČO: 35 879 483 (uznesenie č. 10/01).

Miestna rada zvolila za overovateľa zápisnice a uznesení Ing. Libora Gašpierika (uznesenie č. 10/02).

Miestna  rada prerokovala predložené materiály  v  tomto poradí:

1

1.	Návrh  rozpočtu mestskej časti Bratislava-Nové Mesto  na  rok 2012
   
Starosta MČ B-NM Mgr. Kusý uviedol, že v  predloženom návrhu rozpočtu sú zapracované všetky pripomienky z ostatnej miestnej rady a komisií MZ. Konštatoval, že rozpočet MČ B-NM je úsporný, realizovali sa opatrenia jednak na strane príjmov, ale aj na strane výdavkov. Zhoršujúci sa ekonomický výhľad sa odrazí na vývoji hospodárstva  najmä v  r. 2013 a z toho dôvodu je potrebné schváliť úsporné opatrenia už v rozpočte na r. 2012. Návrh rozpočtu zostáva stále pracovným materiálom, bude sa upravovať, resp. dopĺňať. 
Starosta MČ navrhol uskutočniť pred zasadnutím MZ MČ B-NM dňa 13. 12. 2011 pracovné stretnutie všetkých poslancov MZ  k  predkladanému návrhu rozpočtu. Finálnu verziu návrhu rozpočtu by MZ MČ B-NM prerokovalo a následne schválilo v januári 2012. 
 
RNDr. Ondrová, poverená vedením odd. hospodárskeho a finančného uviedla, že v predloženom návrhu na r. 2012 je dodržaná hlavná zásada, zabezpečenie vyrovnaného rozpočtu. Realizované boli všetky úpravy zo záverov MR konanej dňa 29. 11. 2011.   V bežnom rozpočte sa krátili požiadavky jednotlivých správcov kapitol ako i rozpočtových organizácií. Návrh rozpočtuje celkové príjmy a výdavky v čiastke 18.509.980 €. Bežný rozpočet je navrhovaný v objeme 14.692.200 € a kapitálový v sume 3.817.780 €. Na pokrytie kapitálových výdavkov sa počíta sumou 2.231.713 € z vlastných zdrojov a kapitálovým transferom zo štrukturálnych fondov. Na pokrytie kapitálových výdavkov sa vo finančných operáciách počíta so sumou 1.586.067 € z rezervného fondu MČ B-NM. Súčasťou návrhu sú aj rozpočty rozpočtových organizácií vo výške 9.397.918 €, z toho základné školy a predškolské zariadenia 5.697.935 €. 

	Na rokovanie MR boli prizvaní jednotliví správcovia kapitol MÚ B-NM a riaditelia organizácií MČ B-NM.

V diskusii vystúpili Mgr. Kusý, p. Szusčík, Ing. Galamboš, JUDr. Mikulec, Ing. Gašpierik, Ing. Böhm, Mgr. Pfundtner, Ing. Winkler, Ing. Kollárik, Ing. Augustinič a Ing. Dubravec.

Starosta MČ uviedol, že všetky zmeny a úpravy sú zapracované v predloženom návrhu, splnená je podmienka navýšiť finančné prostriedky pre školy, realizované boli úpravy rozpočtu EKO-podniku VPS,  vyčlenená čiastka bola na štúdie, prieskumné a projektové práce,  ktoré nesúvisia s výstavbou, stavebný úrad má znížený rozpočet oproti plánovanému na úroveň úpravy r. 2011, zaradený v rozpočte je príjem z predaja bytov a zrealizované sú mnohé ďalšie  opatrenia. Snahou MČ je nastaviť rozpočet  čo najnižšie tak, aby v prípade potreby sa v priebehu roka mohol čiastočne upravovať.  
Navýšenie matriky oproti r. 2011 predstavuje  čiastku  6.913 €, je to výdavok za pohrebné služby  presunuté  z odd. vnútornej správy. Pre r. 2012 sú navrhované transfery, napr.:  na matričnú činnosť 92.203 €, na stavebný úrad 34.340 €, na ŠFRB 13.564 €, na školský úrad 30.000 € a na školstvo 2.878.269 €. 
	EKO-podnik VPS má plánované bežné výdavky vo výške 2.933.934 €. Finančné prostriedky budú použité na údržbu miestnych komunikácií, odvoz komunálneho odpadu, správu  a údržbu DI, trhovísk, areálu Kuchajda, verejnej zelene a na prevádzku Lanovej dráhy 
Kamzík. Kapitálové výdavky pre r. 2012 EKO-podnik VPS rozpočtuje vo výške 85.000 € na rekonštrukciu budov divízie údržby na Račianskej ulici.  

2

Ing. Molnár, riad. EKO-podniku VPS konštatoval, že návrh na r. 2012  je 2.700.000 €, no potrebuje 2.933.000 € a dlh, ktorý organizácia prenesie do budúceho roku činí 118.000 € (za zaplatenie energií v Tržnici a za činnosti, ktoré sa doteraz nevykonávali napr.: čistenie a likvidácia septikov, drvička zeleného odpadu ...).  Pre výkon činností potrebuje aspoň 2 nové kosačky, traktorový náves, vozidlo s radlicou a sypač.
V kapitálových výdavkoch - ochrana životného prostredia bola navrhnutá čiastka 390.082 € na modernizáciu strojového parku EKO-podniku VPS. Projekt bol podaný na enviromentálny fond, bude spolufinancovaný v 95 % envirofondom a 5 % nákladov bude znášať MČ. Ide o strojné zariadenia, ktoré skvalitnia poskytovanie verejnoprospešných služieb (kosačky, frézy na pne, vysávač na opadané lístie, náves so sklápačom, nákladné auto pre veľký kontajner a pod.).

Ing. Gašpierik k uvedenému dodal, že bude potrebné v EKO-podniku VPS zvažovať i o možnostiach navýšenia príjmovej čiastky, zaviesť nové manažérske prístupy a iné riadiace systémy do pôsobnosti organizácie. Odporučil realizovať zámer na vytvorenie obchodnej organizácie, ktorá by vykonávala aj príjmové stránky, klesli by transakčné náklady a tým by sa dosiahlo šetrenie prostriedkov. Do pozornosti upriamil MČ Ružinov, ktorá postupovala týmto spôsobom a ušetrila až  30 % nákladov v danej oblasti. 

Mgr. Kusý uviedol, že bývalé vedenie EKO-podniku VPS avizovalo nedostatok finančných prostriedkov na zaplatenie energií, no na odstránenie daného stavu nevykonalo žiadne opatrenia. Starosta akceptoval požiadavky riaditeľa EKO-podniku VPS, dlh bude  vyfinancovaný, no odteraz  už žiada výrazné šetrenie. Navrhovaný komerčný typ spoločnosti zatiaľ odmietol,  spôsob hospodárenia organizácie sa zatiaľ meniť nebude, EKO-podnik VPS zostáva  naďalej rozpočtovou organizáciou napojenou na rozpočet MČ B-NM. 

Prizvaná p. Krajačová, riad. Strediska kultúry B-NM uviedla, že organizácia má rozpočet na r. 2012 vo výške 516.000 €. Bude potrebné upraviť bývalú sobášnu sieň na Vajnorskej č. 21(ozvučenie, javisko, parkety a pod.).
Mgr. Kusý uviedol, že je potrebné  znížiť personálne náklady prepustením 1 zástupcu riaditeľa, zvýšiť príjmy z reklamy, znížiť výdavky na výrobu letákov, tlačovín a grafického spracovania.
Prizvaná Ing. Tlačíková, poverená ved. odd. vnútornej správy, správy bytov a NP predložila členom MR rozpis návrhu finančného rozpočtu na r. 2012 v bežných výdavkoch. Zodpovedala všetky pripomienky členov MR (všeobecné služby 100.000 € - kompletné revízie, výťahy, bleskozvody, deratizácia, elektronické aukcie, príspevky na byty, nájomné za nebytové priestory). 
Mgr. Kusý  konštatoval, že je potrebné zaoberať sa  bytovými domami na Bojnickej ul., deložovať nájomcov, ktorí neplatia nájomné, meškajú s platbami, porušujú domové poriadky a podobne. Komisia zložená z poslancov MZ a pracovníkov MÚ vykonajú v danej oblasti kontrolu. 

      	Pred zasadnutím MZ MČ B-NM dňa 13. 12. 2011 sa uskutoční stretnutie poslancov MZ  k  návrhu rozpočtu na r. 2012. 

3

Úlohy:

1. 	Vytvoriť samostatnú komisiu  zameranú na  spôsob  ďalšieho riešenia Tržnice v zložení:
    	Ing. Galamboš - koordinátor,  Ing. Molnár, Ing. Böhm, Ing. Feješ, Mgr. Pfundtner, Ing. Jánošová, JUDr. Mikulec, Ing. Kamhiyehová, Mgr. Biharyová a 1 člen za daňové poradenstvo.					T.:  14. 12. 2011 (streda) o 13.30 hod.
								       zasadacia miestnosť starostu MČ

2. Komisia v zložení Ing. Gašpierik, JUDr. Mikulec, Ing. Tlačíková, Mgr. Biharyová uskutočnia kontrolu zameranú na bytové domy na Bojnickej ulici. Pravidelne štvrťročne predložiť do MR kontrolnú správu zameranú na dodržiavanie právnych predpisov nájomcov v bytových domoch.			Z.: Ing. Tlačíková

3. V tabuľkovej časti návrhu rozpočtu na r. 2012 zaviesť medziročný index, ktorý by predstavoval rozdiely v rozpočte medzi  schváleným predošlým rokom  a  navrhovaným rokom.						Z.: RNDr. Ondrová

4. Na nasledujúce rokovanie MR pripraviť návrh na zakúpenie konkrétnych strojov, ktoré EKO-podnik VPS bezpodmienečne potrebuje  s vyčíslením ich finančnej návratnosti. 
                       						Z.: Ing. Molnár, riad. EKO-podniku VPS

5.  V  návrhu  rozpočtu pri investičných akciách vyznačiť, ktoré z   nich  sú  projekty financované z externých zdrojov.		Z.: RNDr. Ondrová

6.   Z návrhu rozpočtu  na r. 2012, kapitálové výdavky vypustiť z textu Teplická ulica z „Realizácie oplotenia pre výbeh psov“.	Z.: RNDr. Ondrová

7.   Pripraviť návrh  rozpočtu na  rekonštrukciu bývalej sobášnej siene  na Vajnorskej č. 21, s rozpisom jednotlivých plánovaných prác a plánovaných výdavkov.   
                                                            		Z.: p. Krajačová, riad. Strediska kultúry

8.   Do návrhu rozpočtu na r. 2012 kapitálových výdavkov položka 10 Sociálne zabezpečenie
7.0.1. soc. pomoc občanom v hmotnej a sociálnej núdzi doplniť do textu „bezdomovcov“.
							Z.: RNDr. Ondrová

9.   Vyčleniť v rozpočte na r. 2012  čiastku 10.000 € na obnovu podchodu Trnavské mýto a 10.000 € na  Polikliniku Tehelná. 		Z.: RNDr. Ondrová

Miestna rada zobrala na vedomie návrh rozpočtu mestskej časti Bratislava-Nové Mesto na rok 2012 s pripomienkami a uložila prednostovi MÚ zapracovať pripomienky do návrhu rozpočtu a prepracovaný materiál predložiť na rokovanie miestnej rady dňa 20. 12. 2011 a na rokovanie Komisií MZ MČ B-NM.
	Miestna rada prijala uznesenie č. 10/03.

4

2. 	Návrh uzatvárania nájomných zmlúv a cenového výmeru pre nakladanie a prenajímanie majetku zvereného do správy EKO-podniku VPS 

	Ing. Molnár, riad. EKO-podniku VPS uviedol, že obsahom predkladaného návrhu sú podmienky uzatvárania nájomných zmlúv pri nakladaní a prenajímaní majetku zvereného do správy EKO-podniku VPS. V zmysle VZN MČ BNM č.6/2010 § 6 ods. 3 sa prenájom majetku uskutočňuje písomnou zmluvou v zmysle ustanovení zák. č.116/1990 Zb. o nájme a podnájme majetku medzi správcom a nájomcom na dobu troch až piatich rokov po predchádzajúcom odsúhlasení starostom MČ. Pre dobu prenájmu nad 5 rokov a prípady hodné osobitného zreteľa nájom schvaľuje MZ. Cenový výmer pozostáva z návrhu cenových máp predmetov nájmu, návrhu prirážok a zrážok a porovnania stavov pred a po aplikácii zmeny cien z návrhov cenových máp - nájmy nehnuteľného majetku v areáli Kuchajda, v objektoch detských ihrísk a ostatného majetku v správe EKO-podniku VPS, v  Tržnici a jej priľahlých priestoroch. Návrh obsahuje podrobný tabuľkový  rozbor, porovnanie výnosov dlhodobého prenájmu nehnuteľného majetku „Tržnica“ so stavom upraveným v zmysle predkladaného cenového výmeru, mieru využitia prenajímaných priestorov a disproporcie vo výškach cien nájmu v Tržnici. Návrh bol prerokovaný v komisiách MZ MČ B-NM. 

V diskusii vystúpili p. Szusčík, Ing. Dubravec, Mgr. Kusý, Ing. Augustinič a Ing. Gašpierik. 

Úlohy:
1.	Návrh upraviť podľa pripomienok členov MR, v  cenovej  mape zlúčiť  spoločenské, kultúrne a športové podujatia, vypustiť zľavu pri  pohostinstvách, usporiadať prenajaté plochy, porovnať výšku cien nájomného v  Tržnici s ohľadom na druh činnosti jednotlivých prevádzok a rozložiť nájomcov podľa druhu prevádzok.
 	Z.: Ing. Molnár, riad. EKO-podniku VPS

2.	Vytvoriť samostatné cenové mapy za jednotlivé nehnuteľné majetky, objekty - Tržnica a priľahlé pozemky, Kuchajda, DI s vyšpecifikovanými predmetmi nájmu, účelmi nájmu a cenami nájmu. Upravený materiál predložiť na rokovanie MR dňa 20. 12. 2011.
Z.: Ing. Molnár, riad. EKO-podniku VPS

3.   Po zasadnutí  MZ MČ B-NM  dňa 13. 11. 2011 uskutočniť výjazdové stretnutie poslancov MZ do Tržnice za účelom zhodnotenia celkového stavu a  stanovenia ďalších presných podmienok.					Z.:  poslanci MZ, členovia MR 

Miestna rada zobrala na vedomie  „Návrh uzatvárania nájomných zmlúv a cenového výmeru  pre nakladanie a prenajímanie majetku zvereného do správy EKO-podniku VPS“ s pripomienkami a uložila riaditeľovi EKO-podniku VPS zapracovať pripomienky do predkladaného návrhu, vypracovať materiál rozdelený na prenájmy Kuchajda a prenájmy Tržnica a prepracovaný materiál predložiť na rokovanie MR dňa 20. 12. 2011.   
Miestna rada prijala uznesenie č. 10/4.

5

3.	Návrh  na odpredaj trafostanice ZSE, a.s. Bratislava

Ing. Molnár uviedol, že prípojka, trafostanica a  rozvody boli vybudované v  r. 2005 v rámci rekonštrukcie lanovej dráhy Železná studnička - Kamzík. Od r. 2008 je tento majetok zverený EKO-podniku VPS. Na trafostanicu sú v súčasnosti pripojené tri odberné miesta - horná stanica LD, dolná stanica LD a bufet. Plánovaný je tu aj odber elektrickej energie pre hotelový komplex s reštauráciou Snežienka Resorts, lyžiarske zariadenia (vlek, zasnežovanie...). Celé energetické dielo je nadimenzované na tento odber. Z hľadiska spotreby el. energie a tým súvisiacich nákladov tvorí spotreba LD - hornej a dolnej stanice cca ½ celkového odberu. Ak sa vychádza z mesiaca október, náklady na energiu sú 1.551 €. Predajom by sa celkové náklady znížili na 743 €, čo je zhruba polovičné šetrenie. Dňa 27. 10. 2011 EKO-podnik VPS požiadal ZSE, a. s.,  o odkúpenie trafostanice na Kamzíku. ZSE, a.s., ktorá je ochotná odkúpiť trafostanicu za 20% jej hodnoty podľa znaleckého posudku. 
V diskusii vystúpili Ing. Dubravec, Ing. Gašpierik, Mgr. Kusý, Ing. Augustinič a JUDr. Mikulec.

Úloha:
Návrh na odpredaj trafostanice ZSE, a.s. Bratislava  doplniť o znalecký posudok.
							Z.: Ing. Molnár, riad. EKO-podniku VPS

	Miestna rada odporučila MZ schváliť odpredaj trafostanice ZSE, a.s., Bratislava s pripomienkou, doplniť znalecký posudok.	
Miestna rada prijala uznesenie č. 10/05.

4.	Návrh cenového výmeru pre prenajímanie majetku vo vlastníctve, resp. zvereného do správy  MČ B-NM 

Mgr. Biharyová, poverená ved. odd. podnikateľského, právneho a správy majetku uviedla, MČ nemá vypracovanú žiadnu cenovú mapu a výšku nájmu na  najčastejšie druhy účelov nájmov uzatváraných MČ (bilboardy, pozemky na záhradnícke účely, oplotené kontajnerové stojisko a pod.). V súčasnej dobe je výška nájmu určovaná individuálne starostom MČ. Výnimku predstavujú len prípady prenájmu pozemkov zastavaných stavbou garáže vo vlastníctve inej osoby, kde výška nájomného predstavuje sumu 1,65 €/m2/rok, čo predstavuje ročný výnos cca 33€ na jednu garáž. Fyzickým osobám, ktoré predložili preukaz ZŤP bola poskytovaná zľava na nájomnom vo výške 50%. Celkový príjem z prenájmu pozemkov pod garážami v r. 2011 predstavoval sumu 25.651,93 €. Ďalšou výnimkou bol prenájom pozemkov pre využitie na záhradkárske účely, kde výška nájmu predstavuje sumu 0,33 €/m2/rok. Celkový príjem z prenájmu pozemkov na záhradkárske účely v r. 2011 predstavoval sumu 3.030,31 €. Predkladaný cenový výmer zohľadňuje poznatky z návrhu na zmenu pravidiel pre nakladanie s majetkom obcí z Magistrátu hl. m. SR Bratislavy.
V diskusii vystúpili Ing. Gašpierik, Ing. Galamboš, JUDr. Mikulec, Ing. Augustinič a  Mgr. Kusý.

Úlohy:
1.	V návrhu upraviť výšku nájmu bilboardu na oplotení z doterajších 492 € na 500 € a doplniť predmet nájmu „bilboard na pozemku“ zosúladený s materiálom hl. m. SR Bratislavy, znížený o 3 %. 					Z.: Mgr. Biharyová
2.   Účel nájmu kontajnerové stojisko prepísať na 1 €/rok/m2. 	Z.: Mgr. Biharyová
6
Miestna rada odporučila MZ schváliť Cenový výmer s vyšpecifikovanými predmetmi nájmu, účelmi nájmu a cenami nájmu: 

predmet nájmu	Účel nájmu	cena 	za MJ	
oplotenie	na umiestnenie bilboardu (cca 510 x 240 cm)	500,00 €/rok	1/ks	
 	na umiestnenie oznamovacej tabule (cca 180 x 100cm)	  70,00 €/rok	1/ks	
pozemok
pod garážou 	pozemok zastavaný stavbou garáže vo vlastníctve tretej osoby	    3,00 €/rok	1/m2	
pozemok  záhrada	využitie na záhradkárske účely	    2,00 €/rok 	1/m2	
pozemok ostatné plochy	prístup na pozemok pre nepodnikateľské účely	  10,00 €/rok	1/m2	
 	pod letnou terasou	         0,66 €/denne	1/m2	
 	oplotený, kontajnerové stojisko	       0,50 €/rok	1/m2	
	prístup na pozemok pre podnikateľské účely	       15,00 €/rok	1/m2	

ako prípady hodné osobitného zreteľa podľa ustanovenia § 9a ods. 9 písm. c) zákona                  č. 138/1991 Zb. o majetku obcí v znení neskorších predpisov  s pripomienkami.

Miestna rada prijala uznesenie č. 10/06.

5.	Návrh na odpredaj pozemkov registra „C“ KN parc. č. 11360/4, zastavané plochy a nádvoria o výmere 42 m2 a parc. č. 11360/5, zastavané plochy a nádvoria o výmere 26 m2, zapísané na LV č. 31 v k. ú. Nové Mesto pre manželov JUDr. Ľubomíra Volocha a Janu Volochovú

Mgr. Biharyová uviedla, že dňa 20. 6. 2011 požiadal JUDr. Ľubomír Voloch s manželkou, bytom Robotnícka č. 9, Bratislava ako bezpodieloví spoluvlastníci garáží so spoločným súp. č. 10714 na Robotníckej ulici v Bratislave, zapísaných na LV č. 3829 v k.ú. Nové Mesto o odpredaj pozemkov parc. č. 11360/4 a parc. č. 11360/5, ktoré sú zastavané uvedenými garážami o výmere 42 m2 a 26 m2, evidované na LV č. 31 v k.ú. Nové Mesto vo vlastníctve hl. m. SR Bratislavy a v správe MČ B-NM. K predmetným pozemkom je so žiadateľmi uzatvorená platná nájomná zmluva, nájom za kalend. r. 2011 bol nájomcami v plnej výške uhradený. Podľa znaleckého posudku zo dňa 30. 9. 2011 vyhotoveného Ing. P. Vinklerom všeobecná hodnota predmetných pozemkov predstavuje celkovo sumu 7.700,00 €. Náklady MČ B-NM s vyhotovením znaleckého posudku predstavujú sumu 71,33 €. Mgr. Biharyová navrhla schváliť predaj za cenu znaleckého posudku, zvýšenú o náklady MČ vynaložených na vyhotovenie znaleckého posudku, celkovo za kúpnu cenu 7.771,33 €.
V diskusii vystúpili JUDr. Mikulec, Ing. Augustinič, Mgr. Kusý, Ing. Kollárik, Ing. Dubravec a Ing. Gašpierik.
Úloha:
Do rokovania MZ MČ B-NM dňa 13. 12. 2011 uskutočniť prieskum celkového stavu,  zistiť približný počet  garážnikov, ktorí majú záujem o odkúpenie pozemku pod garážou.
								 Z.: JUDr. Mikulec 
7
	Miestna rada odporučila MZ schváliť predaj pozemkov registra „C“ KN parcely č. 11360/4, zastavané plochy a nádvoria o výmere 42 m2 a parcely č. 11360/5, zastavané plochy a nádvoria o výmere 26 m2, spolu o výmere 68 m2, zapísané na LV č. 31 v k.ú. Nové Mesto manželom JUDr. Ľubomírovi Volochovi a Jane Volochovej, bytom Robotnícka č. 9, Bratislava, za cenu znaleckého posudku č. 191/2011 zo dňa 30. 9. 2011 vyhotoveného Ing. Petrom Vinklerom, zvýšenú o náklady MČ B-NM na vyhotovenie znaleckého posudku, v súlade s ustanovenia § 9a ods. 8 písm. b) zák. č. 138/1991 Zb. o majetku obcí v znení neskorších predpisov, a to za kúpnu cenu 7.771,33 € za podmienky, že kúpna zmluva bude kupujúcimi podpísaná v lehote 60 dní od schválenia uznesenia v  MZ a kúpna cena bude uhradená v lehote 30 dní odo dňa podpísania kúpnej zmluvy primátorom hl. m. SR Bratislavy. V prípade, že kúpna zmluva nebude kupujúcimi v uvedenom termíne podpísaná, uznesenie stráca platnosť. Bez pripomienok.
Miestna rada prijala uznesenie č. 10/07.

6.	Návrh na odpredaj pozemku registra „C“ KN parc. č. 7244/2, zastavané plochy a nádvoria o výmere 40 m2, evidovaná na LV č. 3673 v k. ú. Vinohrady pre spoločnosť ZSE Distribúcia, a. s., Čulenova č. 6, 816 47 Bratislava, IČO: 36 361 518

Mgr. Biharyová uviedla, že listom zo dňa 12. 8. 2011 Magistrát hl. m. SR Bratislavy odstúpil MČ B-NM na vybavenie žiadosť o odpredaj pozemku parc. č. 7244/2, zastavané plochy a nádvoria o výmere 40 m2. Spoločnosť GEODET-TEAM, s. r.o., ako splnomocnený zástupca ZSE Distribúcia, a.s., Čulenova č. 6, Bratislava, žiada o odpredaj predmetného pozemku pre ZSE Distribúciu, nakoľko tento je zastavaný stavbou trafostanice so súp. č. 10400, evidovanej na LV č. 5039, v  k.ú. Vinohrady, vo vlastníctve ZSE Distribúcia. Pozemok parc. č. 7244/2, je evidovaný na LV č. 3673 v k.ú. Vinohrady vo vlastníctve hl. m. SR Bratislavy a v správe MČ B-NM. Podľa znaleckého posudku vyhotoveného Ing. P. Vinklerom všeobecná hodnota pozemku predstavuje sumu 4.370 €. Náklady MČ s vyhotovením znaleckého posudku predstavujú sumu 66,53 €. Mgr. Biharyová navrhla schváliť predaj pozemku celkovo za kúpnu cenu 4.436,53 €.

V diskusii vystúpili Ing. Gašpierik a Mgr. Kusý.

Úloha:
Rokovať o podmienkach odpredaja pozemku pod trafostanicou s ZSE Distribúcia, a.s. s cieľom presadiť nejaké dielo, resp. aktivitu  v prospech MČ B-NM.	
Z.: Mgr. Kusý, starosta MČ

Miestna rada stiahla z rokovania návrh na predaj pozemku registra „C“ KN parc. č. 7244/2, zastavané plochy a nádvoria o výmere 40 m2, evidovaného na LV č. 3673 v k.ú. Vinohrady pre ZSE  Distribúcia, a.s., Čulenova č. 6, 816 47 Bratislava, IČO: 36 361 518, za cenu znaleckého posudku č. 189/2011 zo dňa 30. 9. 2011 vyhotoveného Ing. P. Vinklerom, zvýšenú o náklady MČ B-NM na vyhotovenie znaleckého posudku, v súlade s ustanovením § 9a ods. 8 písm. b) zák. č. 138/1991 Zb. o majetku obcí v znení neskorších predpisov, a to za kúpnu cenu celkovo 4.436,53 € za podmienky, že kúpna zmluva bude kupujúcim podpísaná v lehote 60 dní od schválenia uznesenia v MZ a kúpna cena bude uhradená v lehote 30 dní odo dňa  podpísania  kúpnej  zmluvy  primátorom hl. m. SR Bratislavy. V  prípade, že  kúpna 

8

zmluva nebude kupujúcim v uvedenom termíne podpísaná, uznesenie stráca platnosť. 
Miestna rada splnomocnila starostu MČ rokovať o predaji  pozemku registra „C“ KN parc. č. 7244/2, zastavané plochy a nádvoria o výmere 40 m2, evidovanej na LV č. 3673 v k. ú. Vinohrady so zástupcami spoločnosti ZSE Distribúcia, a.s., Čulenova č. 6, 816 47  Bratislava. 
Miestna rada prijala uznesenie č. 10/08.

7.	Návrh na odpredaj pozemkov registra „C“ KN parc. č. 12932/28, zastavané plochy a nádvoria o výmere 8 m2 a parcely č. 12932/31, zastavané plochy a nádvoria o výmere 9 m2, evidované na LV č. 5567 v k. ú. Nové Mesto pre spoločnosť ING&REAL, s.r.o., Žatevná č. 6, 841 02  Bratislava, IČO: 35 879 483

Mgr. Biharyová uviedla, že Magistrát hl. m. SR Bratislavy dňa 18. 3. 2011 odstúpil na vybavenie MČ B-NM žiadosť spoločnosti ING&REAL, s.r.o., Žatevná č. 6, Bratislava, o odpredaj pozemkov parc. č. 12932/27 o výmere 6 m2, parc. č. 12932/28 o výmere 8 m2, parc. č. 12932/29 o výmere 9 m2 a parc. č. 12932/31 o výmere 9 m2, evidované na LV č. 5567 v k.ú. Nové Mesto, zastavané garážami vo vlastníctve žiadateľa. Šetrením sa zistilo, že pozemky parc. č. 12932/27 a parc. č. 12932/29 sú zastavané garážami vo vlastníctve tretích osôb a nie vo vlastníctve žiadateľa. Z uvedeného dôvodu citované pozemky nie sú predmetom prevodu. Pozemky parc. č. 12932/28 a parc. č. 12932/31 sú evidované na LV č. 5567 v k.ú. Nové Mesto vo vlastníctve hl. m. SR Bratislavy. Stanovisko hl. architekta MČ B-NM k odpredaju predmetných pozemkov z hľadiska územného rozvoja a prevádzkových pomerov je kladné. Podľa znaleckého posudku vyhotoveného Ing. P. Vinklerom všeobecná hodnota predmetných pozemkov predstavuje sumu 1.660,00 €. Náklady MČ s vyhotovením znaleckého posudku predstavujú sumu 67,23 €. Mgr. Biharyová navrhla predaj týchto pozemkov pre spoločnosť ING&REAL, s.r.o., za cenu znaleckého posudku, zvýšenú o náklady MČ na vyhotovenie znaleckého posudku, celkovo za kúpnu cenu 1.727,23 €.

V diskusii vystúpili Mgr. Kusý, JUDr. Mikulec, p. Szusčík a Ing. Gašpierik.

Úloha:
Vzhľadom k tomu, že firma mieni sceliť pozemky, navýšiť cenu pozemku na 235 €/m2, celkovo za  3.995 €. 							Z.: Mgr. Biharyová

	Miestna rada odporučila MZ schváliť predaj pozemkov registra „C“ KN parc. č. 12932/28, zastavané plochy a nádvoria o výmere 8 m2 a parc. č. 12932/31, zastavané plochy a nádvoria o výmere 9 m2, evidované na LV č. 5567 v k.ú. Nové Mesto pre spoločnosť ING&REAL,  s.r.o., Žatevná  č.  6, 841 02  Bratislava,  IČO: 35 879 483, za  cenu znaleckého 
posudku č. 190/2011 zo dňa 30. 9. 2011 vyhotoveného Ing. Petrom Vinklerom, zvýšenú o náklady MČ B-NM na vyhotovenie znaleckého posudku, v súlade s ustanovením § 9a ods. 8 písm. b) zákona č. 138/1991 Zb. o majetku obcí v znení neskorších predpisov, a to za kúpnu cenu 1.727,23  € za podmienky, že kúpna zmluva bude kupujúcim podpísaná v lehote 60 dní od schválenia uznesenia v  MZ a kúpna cena bude uhradená v lehote 30 dní odo dňa podpísania kúpnej zmluvy primátorom hl. m. SR Bratislavy. V prípade, že kúpna zmluva nebude kupujúcim v uvedenom termíne podpísaná, uznesenie stráca platnosť, s pripomienkou, navýšiť cenu pozemku, a to 235 €/m2, celkovo za 3.995 €.
Miestna rada prijala uznesenie č. 10/09.

9

Rôzne:

Mgr. Kusý, starosta MČ upriamil do pozornosti členov MR, že konateľ spoločnosti MIDOR, s.r.o., Ing. Jaroslav Gižický, nájomca objektu bývalých detských jaslí na Pionierskej č. 12, už dva roky neplatí MČ B-NM nájom za prevádzku materskej školy „Detičky“. V súčasnosti prebieha súdne konanie za neplatenie zmluvného nájomného. Menovaný podal k  31. 12. 2011  troj-mesačnú výpoveď z nájmu, ktorá uplynie 29. 2. 2012. Starosta požiadal členov MR, o návrhy na ďalšie riešenie objektu Pionierska č. 12. 

Úloha:
K danej problematike ďalšieho riešenia objektu Pionierska č. 12, Bratislava, uskutočniť výjazdové zasadnutie členov MR.			. 	Z.: Ing. Kollárik, prednosta MÚ
							T.: 20. 12. 2011 po miestnej rade

Starosta MČ ďalej informoval členov MR, že Ing. arch. Otto Novitzky bol navrhnutý do funkcie splnomocnenca pre dopravné systémy a technickú infraštruktúru. Výkon funkcie zahŕňa agendu začlenenia integrovaného dopravného systému do obytnej zóny NM, optimalizáciu hromadnej a individuálnej dopravy, v súvislosti so zastavanou štruktúrou a novými investíciami, koncepciu parkovacej politiky a generovanie cyklotrás v kontexte celomestskej siete. Návrh bude predložený na rokovanie MZ MČ B-NM. 

Následné zasadnutie Miestnej rady MČ B-NM sa uskutoční  dňa 20. 12. 2011 o 9.00 hod. v zasadacej miestnosti starostu MČ B-NM.  

Po prerokovaní materiálov starosta MČ B-NM poďakoval členom miestnej rady za účasť a  ukončil  rokovanie MR.      

Ing.  Ľudovít   Kollárik 				Mgr. Rudolf   Kusý  
       	         prednosta					           starosta   

	
Ing. Libor  Gašpierik
overovateľ

Bratislava  9. 12. 2011
Zapísala: Anna  Zachová

10